SAS Snowflake

SAS Snowflake var et lavprisselskap eid av SAS-gruppen som opererte fra 2003 til 2004. Selskapet ble etablert av SAS som et motsvar på de stadig ekspanderende europeiske lavprisselskapene, og produktet om bord ble modellert etter konkurrenter som EasyJet og Ryanair. Selskapet tilbød punkt-til-punkt-flygninger fra København og Stockholm til en rekke populære feriedestinasjoner i Sør-Europa.

Selskapet opererte med fly eid av morselskapet, og med SAS-besetning om bord. Kostnadsmodellen viste seg raskt å ikke være bærekraftig, og selskapet ble avviklet som egen enhet den 31. oktober 2004. Merkevaren «Snowflake» ble etter avviklingen brukt i markedsføring av de billigste billettklassene på enkelte av SAS’ ordinære flygninger fra København.

 Eksterne lenker 


Kategori:Tidligere norske flyselskaper
Kategori:Tidligere svenske flyselskaper
Kategori:Tidligere danske flyselskaper
Kategori:Flyselskaper etablert i 2003
Kategori:Flyselskaper nedlagt i 2004
Kategori:SAS Group